ACORDO DO PLENO POLO QUE SE APROBA DEFINITIVAMENTE A RELACIÓN DOS PROPIETARIOS E TITULARES DE DEREITOS AFECTADOS POR PROCEDEMENTO DE EXPROPIACIÓN
ADMINISTRACIÓN LOCAL — Municipal — Oia (Outros documentos, notificacións e informacións públicas, 07/06/2021)

Mediante Acordo do Pleno de data 27/05/2021, aprobouse definitivamente a relación concreta, individualizada e valorada das fincas a ocupar con carácter de urxencia para a execución de “ Mellora do comportamento hidráulico do Rio Broi, 2ª fase”, do tenor literal seguinte: PRIMEIRO. Estimar a unica alegación presentada ( Emilia Inmaculada Hamdan Atienzar R. E. 971/2021 de 31/03/2021) por entender que a titularidade do alegante sobre a parcela 463 do polígono 11, que incluíamos na relación de propietarios e fincas a nome de Alvaro Pérez Martínez queda acreditada coa aportación da escritura pública que obra no expediente. SEGUNDO: Aprobar con carácter definitivo a relación concreta, individualizada e valorada dos bens e dereitos a ocupar necesariamente para a execución das obras, e que se expresan ao final deste acordo, así como a designación nominal dos interesados cos que deben entenderse os sucesivos trámites. TERCEIRO. Dar traslado ao Ministerio Fiscal, con quen se entenderán as actuacións posteriores, con respecto ás leiras que a continuación se relacionan, afectadas polo expediente de expropiación, toda vez que non foi posible practicar notificación personal aos que aparecen como titulares, sustituindo a notificación por publicación por edictos, sen que conste comparecencia dos titulares no expediente: RELACIÓN DE FINCAS E PROPIETARIOS aos que non foi posible notificar personalmente, ben por rexeitamento ou domicilio incorrecto, ou ben por non constar domicilio coñecido en España. CUARTO. Acordar a necesidade de ocupación das parcelas referidas, considerando que este acordo inicia o expediente expropiatorio, entendéndose todas as actuacións posteriores referidas a esta data 27 de maio de 2021. QUINTO. Solicitar ante o Consello da Xunta de Galicia a declaración de urxente ocupación, a fin de poder ocupar os terros e polos a disposición de Augas de Galicia canto antes, para que o organismo autonómico poida iniciar a licitación do proxecto que se extenderá uns meses. Se trata de asegurar que o proxecto de mellora do comportamento hidráulico poida ser executado o próximo verán, evitando máis invernos amenazados por outras posibles inundacións, con grandes riscos para personas e bens na parroquia de Viladesuso. SEXTO: Proceder á publicación deste Acordo na forma en que se refire o artigo 18 da Lei de Expropiación Forzosa, abrindo información pública durante un prazo de quince días no Boletín Oficial da Provincia e nun dos diarios de maior circulación da Provincia, con notificación persoal aos interesados, convidándose aos mesmos para que propoñan un prezo que propicie a adquisición por mutuo acordo. De conformidade co artigo 52 da Lei 16 de decembro de 1954 sobre Expropiación Forzosa, unha vez autorizada a urxente ocupación polo Consello da Xunta, procederase a levantar a Acta previa de ocupación das fincas, constituíndose nas leira que se trate de ocupar o representante da Administración, acompañado dun perito e do Alcalde ou Concelleiro en quen delegue, e reunidos cos propietarios e demais interesados que concorran, levantando un acta, na que describirán o ben ou dereito expropiable e faranse constar todas as manifestacións e datos que acheguen uns e outros e que sexan útiles para determinar os dereitos afectados, os seus titulares, o valor daqueles e os prexuízos determinantes da rápida ocupación. En Oia, a 28 de maio de 2021 A Alcaldesa Asdo Delia Cristina Zulma Beatriz Espluga Bondrea *Asdo dixitalmente á marxe